Vsebina
Kazalo 🔎︎

# Orodne vrstice

Ta odsek ponuja pregled orodnih vrstic, ki so na voljo v modulu LibreOffice Writer. Ta pregled opisuje privzeto postavitev orodnih vrstic v LibreOffice.

## Vrstica Označevanje in oštevilčevanje

Orodna vrstica Označevanje in oštevilčevanje vsebuje funkcije za spreminjanje strukture odstavkov seznamov, vključno s spreminjanjem vrstnega reda odstavkov in določanjem različnih ravni na seznamu.

## Vrstica Risba

Orodna vrstica Risba vsebuje pogosto uporabljena orodja za urejanje. Kliknite puščico poleg ikone, da se odpre orodna vrstica, ki vsebuje dodatne ukaze.

## Vrstica Lastnosti risanega predmeta

Vrstica Lastnosti risanega predmeta je vidna v modulih Writer in Calc. Izberite meni Pogled – Orodne vrstice – Lastnosti risanega predmeta. Kontrolniki so omogočeni, če je izbran predmet risanja. Nekatere ikone vidite privzeto, če je trenutni dokument dokument z besedilom ali preglednica.

## Vrstica Najdi

Orodno vrstico Najdi lahko uporabite za hitro iskanje po vsebini dokumentov LibreOffice.

## Stavec

Orodna vrstica Stavec se odpre, ko izberete predmet Stavca.

## Vrstica Oblikovanje

Vrstica Oblikovanje vsebuje določene funkcije za oblikovanje besedila.

## Kontrolniki obrazca

Orodna vrstica Kontrolniki obrazca ali podmeni vsebuje orodja, ki jih potrebujete, če želite ustvariti interaktivni obrazec. Orodno vrstico ali podmeni lahko uporabite, da dodate kontrolnike obrazcu v besedilu, risbi, preglednici, predstavitvi ali dokumentu HTML, npr. gumb, ki zažene makro.

## Vrstica Krmarjenje po obrazcu

Vrstica Krmarjenje po obrazcu vsebuje ikone za urejanje tabele zbirke podatkov ali nadzor podatkovnega pogleda. Vrstica se pojavi na dnu dokumenta, ki vsebuje polja, povezana z zbirko podatkov.

## Vrstica Okvir

Ko izberete okvir, vam vrstica Okvir ponuja najpomembnejše funkcije za oblikovanje in postavitev okvira.

## Vrstica Slika

Orodna vrstica Slika vsebuje funkcije za oblikovanje in postavitev izbrane bitne slike.

## Vstavi

Ta orodna vrstica vsebuje različne funkcije za vstavljanje okvirov, slik, tabel in drugih predmetov.

## LibreLogo

LibreLogo je enostavno, poslovenjeno in Logu podobno okolje za programiranje z želvjo vektorsko grafiko za učenje računalništva (programiranja in urejanja besedil). namiznega založništva in grafičnega oblikovanja. Oglejte si http://www.numbertext.org/logo/librelogo.pdf (v angl.).

## Vrstica Spajanje dokumentov

Vrstica Spajanje dokumentov vsebuje ukaze za zaključne korake postopka spajanja dokumentov.

## Orodna vrstica Predvajalnik/Predvajanje večpredstavnostnih datotek

Odprite orodno vrstico Predvajanje datotek/Predvajalnik/Predvajanje večpredstavnostnih datotek.

## Vrstica Orodja

Prikaže ali skrije vrstico Orodja.

## Orodna vrstica Krmarjenje

Odprite vrstico za krmarjenje.

## Vrstica Predmet OLE

Vrstica Predmet OLE se pojavi, ko izberete predmete, in vsebuje najpomembnejše funkcije za oblikovanje in postavitev predmetov.

## Vrstica Standardno

Standardna vrstica je na voljo v vsakem modulu LibreOffice.

## Vrstica Tabela

Vrstica Tabela vsebuje funkcije, ki jih potrebujete za delo s tabelami. Pojavi se, ko premaknete kazalko v tabelo.

## Vrstica Besedilni predmet

Vsebuje ukaze za oblikovanje besedila, ki je vsebovan v predmetu risanja. Vrstica Besedilni predmet se pojavi, ko dvokliknete znotraj predmeta risanja.

## Vrstica Orodja

Prikaže ali skrije vrstico Orodja.

## Orodna vrstica Sledi spremembam

Vsebuje ukaze, ki so na voljo za sledenje spremembam v vaši datoteki.

## Orodna vrstica Stopnja zaupnosti

Vrstica Stopnja zaupnosti vsebuje orodja za zaščito dokumentov pri ravnanju z njimi.

Orodna vrstica Stopnja zaupnosti vsebuje seznamska polja za pomoč pri izbiranju varnosti dokumenta v skladu s kategorijami BAF in ravnmi BAILS. LibreOffice doda polja po meri v lastnosti dokumenta (Datoteka – Lastnosti, zavihek Lastnosti po meri), v katera shrani stopnjo zaupnosti kot metapodatke dokumenta.